C 304/11

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 304/07)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Verdicchio di Matelica“

PDO-IT-A0481-AM03

Dátum oznámenia: 27. 5. 2022

OPIS A DÔVODY SCHVÁLENEJ ZMENY

1. Balenie – nádoby a objem

Opis: Pri víne „Verdicchio di Matelica“ bez ďalšej špecifikácie možno použiť iné ako sklené balenie, ktoré tvorí polyetylénové alebo polyesterové vrecúško z viacvrstvového plastu zabalené v škatuli z kartónu alebo iného pevného materiálu, s minimálnym objemom stanoveným vo vnútroštátnych právnych predpisoch a v právnych predpisoch EÚ. Víno typu passito sa musí predávať len v sklených fľašiach nepresahujúcich objem 1,50 litra.

Dôvody: Ide o doplnkovú možnosť balenia vína „Verdicchio di Matelica“ v iných ako sklených nádobách. Požiadali o ňu výrobcovia po dôkladnom technickom a obchodnom posúdení, rovnako ako v prípade minimálneho objemu stanoveného pre fľaše vín typu passito.

Táto zmena sa týka článku 7 špecifikácie výrobku a bodu 9 jednotného dokumentu.

2. Ročník

Opis: Ročník sa musí uvádzať v prípade vín „Verdicchio di Matelica“ s výnimkou šumivých vín, ktoré nie sú označené ako ročníkové vína.

Dôvody: Ide o lepšiu špecifikáciu toho, ako sa majú výrobky s týmto označením označovať.

Táto zmena sa týka článku 7 špecifikácie výrobku a bodu 9 jednotného dokumentu.

3. Odkazy na kontrolný orgán – zmena adresy

Opis: Adresa spoločnosti Valoritalia società per la certificazione delle qualità e delle produzioni vitivinicole italiane S.r.l. sa zmenila z Via Piave 24, 00187 Rím na Via Venti Settembre 98/G, 00187 Rím, Italia.

Dôvody: Kontrolný orgán pre víno „Verdicchio di Matelica“ zmenil svoje sídlo.

Táto zmena sa týka článku 10 špecifikácie výrobku, ale netýka sa jednotného dokumentu.

JEDNOTNÝ DOKUMENT

1. Názov výrobku

Verdicchio di Matelica

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vína (vín)

1. Verdicchio di Matelica

STRUČNÝ SLOVNÝ OPIS

Vína s CHOP „Verdicchio di Matelica“ sú svetlej slamovožltej farby. Majú typickú a jemnú vôňu a suchú, harmonickú chuť s mierne trpkou dochuťou.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,50 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Verdicchio di Matelica passito

STRUČNÝ SLOVNÝ OPIS

Vína s CHOP „Verdicchio di Matelica“ typu passito sú žltej až jantárovožltej farby. Majú charakteristickú intenzívnu vôňu pripomínajúcu étery, polosladkú až sladkú chuť, zamatovú textúru a charakteristickú, mierne trpkú dochuť.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,0 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 25 Maximálny celkový obsah oxidu siričitého (v miligramoch na liter)

3. Verdicchio di Matelica spumante

STRUČNÝ SLOVNÝ OPIS

Šumivé vína s CHOP „Verdicchio di Matelica“ typu spumante majú slamovožltú farbu so svetlozelenými odleskami. Majú charakteristickú delikátnu, jemnú, bohatú a komplexnú vôňu, jemnú a pretrvávajúcu penu a chuť od extra brut po suchú. Sú lahodné, svieže, jemné a harmonické.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,50 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

—

5.2. Maximálne výnosy

1. Verdicchio di Matelica

13 000 kilogramov hrozna na hektár

2. Verdicchio di Matelica passito

13 000 kilogramov hrozna na hektár

3. Verdicchio di Matelica spumante

13 000 kilogramov hrozna na hektár

6. Vymedzená zemepisná oblasť

Oblasť pestovania viniča používaného na výrobu vín s CHOP „Verdicchio di Matelica“ tvorí časť územia obcí Matelica, Esanatoglia, Gagliole, Castelraimondo, Camerino a Pioraco v provincii Macerata a časť územia obcí Cerreto d’Esi a Fabriano v provincii Ancona.

7. Muštové odrody

Verdicchio bianco B. – Trebbiano di Soave B.

8. Opis súvislostí

Verdicchio di Matelica

Vo vývoji pestovateľských a vinárskych techník na výrobu vín s CHOP „Verdicchio di Matelica“ zohráva kľúčovú úlohu ľudský faktor. Výroba a spotreba šumivých vín a vín typu passito je v tejto oblasti tradíciou s bohato zdokumentovanou, stáročnou históriou. Ľudský faktor v kombinácii s jedinečnými prírodnými faktormi oblasti pestovania, ako sú klíma a charakter pôdy, dodáva vínam s CHOP „Verdicchio di Matelica“ ich jedinečné a neprekonateľné analytické, aromatické a organoleptické vlastnosti, ktoré sa neoddeliteľne spájajú s domácou odrodou používanou ako hlavná odroda.

9. Ďalšie základné podmienky (balenie, označovanie, iné požiadavky)

Uvedenie ročníka

Právny rámec:

právne predpisy EÚ

Druh ďalšej podmienky:

dodatočné ustanovenia súvisiace s označovaním

Opis podmienky:

Na etikete vín s CHOP „Verdicchio di Matelica“ sa musí uvádzať ročník, s výnimkou šumivých vín, ktoré nie sú označené ako ročníkové vína.

Balenie a nádoby

Právny rámec:

právne predpisy EÚ

Druh ďalšej podmienky:

dodatočné ustanovenia súvisiace s označovaním

Opis podmienky:

Pri víne „Verdicchio di Matelica“ bez ďalšej špecifikácie možno použiť iné ako sklené balenie, ktoré tvorí polyetylénové alebo polyesterové vrecúško z viacvrstvového plastu zabalené v škatuli z kartónu alebo iného pevného materiálu, s minimálnym objemom stanoveným vo vnútroštátnych právnych predpisoch a v právnych predpisoch EÚ.

Víno „Verdicchio di Matelica“ typu passito sa môže uvádzať na trh len v sklených fľašiach nepresahujúcich objem 1,50 litra.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) Ú. v. ES L 9, 11.1.2019, s. 2.